Document ID: 32011D0236

TARYBOS ĮGYVENDINIMO SPRENDIMAS 2011/236/BUSP
2011 m. balandžio 12 d.
kuriuo įgyvendinamas Sprendimas 2011/137/BUSP dėl ribojamųjų priemonių atsižvelgiant į padėtį Libijoje
EUROPOS SĄJUNGOS TARYBA,
atsižvelgdama į 2011 m. vasario 28 d. Tarybos sprendimą 2011/137/BUSP dėl ribojamųjų priemonių atsižvelgiant į padėtį Libijoje (1), ypač į jo 8 straipsnio 1 ir 2 dalis kartu su Europos Sąjungos sutarties 31 straipsnio 2 dalimi,
kadangi:
(1)
2011 m. vasario 28 d. Taryba priėmė Sprendimą 2011/137/BUSP dėl ribojamųjų priemonių atsižvelgiant į padėtį Libijoje.
(2)
Atsižvelgiant į padėties Libijoje sunkumą, į Sprendimo 2011/137/BUSP IV priede pateiktą asmenų ir subjektų, kuriems taikomos ribojamosios priemonės, sąrašą reikėtų įtraukti papildomų asmenų ir subjektų.
(3)
Be to, iš II ir IV prieduose pateiktų sąrašų turėtų būti išbrauktas vienas asmuo ir atnaujinta informacija apie tam tikrus asmenis ir subjektus, įtrauktus į to sprendimo I, II, III, ir IV prieduose pateiktus sąrašus,
PRIĖMĖ ŠĮ SPRENDIMĄ:
1 straipsnis
Sprendimo 2011/137/BUSP I, II, III ir IV priedai pakeičiami atitinkamai šio sprendimo I, II, III ir IV prieduose išdėstytu tekstu.
2 straipsnis
Šis sprendimas įsigalioja jo priėmimo dieną.
Priimta Liuksemburge 2011 m. balandžio 12 d.

Labels: 18
5
11